P. Muránsky, poslanec: (2002-02-19):
J. Migaš, predseda NR SR: Hlasujeme o návrhu spravodajcu, aby sme uvedený zákon prerokovali v treťom čítaní. Hlasujeme. (Hlasovanie.) Prítomných je 131 poslancov, za 122, proti nikto, zdržali sa 6, nehlasovali 3. Pristúpime teda k tretiemu čítaniu o tomto vládnom návrhu zákona. Otváram rozpravu v rámci tretieho čítania. Pýtam sa, či niekto z poslancov chce podať návrhy v súlade s § 85 zákona o rokovacom poriadku. Nie je to tak, vyhlasujem rozpravu za skončenú. Keďže v rámci tohto čítania neboli podané žiadne návrhy, podľa § 86 zákona o rokovacom poriadku pristúpime k hlasovaniu o vládnom návrhu zákona ako o celku. Prezentujme sa a hlasujme o uvedenom návrhu zákona ako o celku. Hlasujeme. (Hlasovanie.) Prítomných je 137 poslancov, za 128, proti 1, zdržali sa 5, nehlasovali 3. Konštatujem, že sme schválili vládny návrh zákona o obchode s ohrozenými druhmi voľne žijúcich živočíchov a voľne rastúcich rastlín a o zmene a doplnení niektorých zákonov. Pokračujeme hlasovaním v druhom čítaní o vládnom návrhu zákona o používaní genetických technológií a o geneticky modifikovaných organizmoch , tlač 1245. Spravodajkyňou je pani poslankyňa Angelovičová. Nech sa páči, pani poslankyňa, pristúpme k hlasovaniu. Uveďte hlasovanie. M. Angelovičová, poslankyňa: Ďakujem pekne za slovo. Pán predseda, dajte hlasovať o pozmeňujúcich a doplňujúcich návrhoch uvedených v spoločnej správe s odporúčaním gestorského výboru hlasovať nasledovne: spoločne o bodoch 1, 3, 4, 5, 6, 7, 8, 11, 12, 14, 15, 16, 17, 18, 19, 20, 21, 22, 23, 24, 25, 26, 27, 28, 29, 30, 31, 32, 33, 34, 35, 36, 37, 38, 39, 40, 41, 42, 43. Podľa § 83 ods. 2 rokovacieho poriadku upozorňujem ctenú Národnú radu, že body 36, 40, 42 súvisia s pozmeňujúcim návrhom pána poslanca Baca, ktorý vyňal tieto body na osobitné hlasovanie. J. Migaš, predseda NR SR: Panie poslankyne, páni poslanci, tak najprv budeme hlasovať spoločne o uvedených bodoch zo spoločnej správy. Prezentujeme sa, ako ich uviedla pani poslankyňa, a potom budeme hlasovať osobitne o ďalších bodoch. Hlasujeme. (Hlasovanie.) Prítomných je 132 poslancov, za 129, proti 0, nikto sa nezdržal, nehlasovali 3. Tieto pozmeňujúce návrhy sme schválili. Teraz tie, ktoré sú vyňaté na osobitné hlasovanie. M. Angelovičová, poslankyňa: Samostatne o bodoch v spoločnej správe 2 a 10, ale podľa § 83 ods. 2 upozorňujem ctenú Národnú radu, že bod 2 súvisí s pozmeňujúcim návrhom pána poslanca Baca, ktorý odporúča tento bod vyňať na osobitné hlasovanie. Gestorský výbor odporúča body 2 a 10 neschváliť. J. Migaš, predseda NR SR: Pani poslankyňa, ak žiada jeden z poslancov, aby sa o určitom bode hlasovalo osobitne, v danom prípade ide o bod 2, čiže budeme hlasovať o bode 2 osobitne s tým, že vy ste povedali pozíciu gestorského výboru. Odporúča ho neschváliť. Čiže zopakujem. Hlasujeme o bode č. 2 s odporúčaním gestorského výboru neschváliť ho. Prezentujme sa a hlasujme. Hlasujeme o bode č. 2 samostatne s odporúčaním gestorského výboru neschváliť ho. (Hlasovanie.) Prítomných je 134 poslancov, za 35, proti 69, zdržalo sa 25, nehlasovali 5. Konštatujem, že tento pozmeňujúci návrh sme neschválili. Teraz ďalší. Čiže budeme ďalej hlasovať o bode č. 10s odporúčaním gestorského výboru neschváliť ho. Hlasujeme samostatne o bode č. 10 s odporúčaním gestorského výboru neschváliť ho. Hlasujeme o bode č. 10. Gestorský výbor odporúča tento bod neschváliť. (Hlasovanie.) Prítomných je 134 poslancov, za 6, proti 104, zdržalo sa 20, nehlasovali 4. Bod č. 10 sme neschválili. Ďalšie body zo spoločnej správy. M. Angelovičová, poslankyňa: O bode 9, 13 a 46 v spoločnej správe gestorský výbor neprijal stanovisko. Pri bode 46 podľa § 83 ods. 2 upozorňujem ctenú Národnú radu, že bol 46 súvisí s pozmeňujúcim návrhom pána poslanca Baca, ktorý vyňal tento bod na osobitné hlasovanie. J. Migaš, predseda NR SR: Panie poslankyne, hlasujme teraz o bode č. 9. Bola požiadavka poslanca na samostatné hlasovanie, čiže hlasujeme o bode č. 9. Hlasujeme o bode č. 9. (Hlasovanie.) Prítomných je 130 poslancov, za 85, proti 13, zdržalo sa 29, nehlasovali 3. Tento pozmeňujúci návrh sme schválili. Ďalší. M. Angelovičová, poslankyňa: Bod 13 - gestorský výbor neprijal stanovisko. J. Migaš, predseda NR SR: Hlasujeme o bode č. 13. Hlasujeme o bode č. 13. Hlasujeme o bode č. 13. (Hlasovanie.) Prítomných je 133 poslancov, za 102, proti 11, zdržalo sa 16, nehlasovali 4. Tento pozmeňujúci návrh sme schválili. Ďalší. M. Angelovičová, poslankyňa: Zo spoločnej správy sme hlasovali o každom bode okrem bodov 36, 40, 42, ktoré pán poslanec Baco vyňal na osobitné hlasovanie. Môžeme pristúpiť k hlasovaniu o pozmeňujúcich návrhoch, ktoré odzneli v rozprave prednesené poslancami. J. Migaš, predseda NR SR: Tak najprv musíme dokončiť hlasovanie o všetkých bodoch zo spoločnej správy. O nich môžeme hlasovať spoločne a osobitne, čiže sú to body zo spoločnej správy, ale pán poslanec žiada hlasovať osobitne, čiže budeme osobitne. Čiže tie body, ktoré ste uviedli, teraz uveďte po jednom a budeme o nich hlasovať. Dobre? Hlasujeme. No, áno, áno. M. Angelovičová, poslankyňa: Ešte sa vrátime k tomu prvému bodu v spoločnej správe, kde pán poslanec Baco vyňal na osobitné hlasovanie body 36, 40, 42 s odporúčaním neschváliť ich. J. Migaš, predseda NR SR: No ešte sme nehlasovali o bode 46. Pani poslankyňa Sabolová, nech sa páči. Zapnite mikrofón pani poslankyni Sabolovej.